BCH รายได้ “โควิด” ลด ฉุดกำไรไตรมาส 1 ทรุด 80% เหลือ 254 ลบ.
BCH รายงานกำไรไตรมาส 1/66 อยู่ที่ระดับ 254 ล้านบาท ลดลง 87% จากปีก่อนกำไร 2 พันล้านบาท เซ่นรายได้ผู้ป่วย "โควิด" ลดลง
BCH รายงานกำไรไตรมาส 1/66 อยู่ที่ระดับ 254 ล้านบาท ลดลง 87% จากปีก่อนกำไร 2 พันล้านบาท เซ่นรายได้ผู้ป่วย "โควิด" ลดลง
11 พ.ค. 2566

บริษัท บางกอก เชน ฮอสปิทอล จำกัด (มหาชน) หรือ BCH รายงานผลการดำเนินงานงวดไตรมาส 1/66 มีกำไรสุทธิ ดังนี้

ทั้งนี้ บริษัทมีรายได้รวมจำนวน 2,696.1 ล้านบาท ลดลงร้อยละ 62.1 เมื่อเทียบกับช่วงเดียวกันของปีก่อน ซึ่งส่วนใหญ่มาจากรายได้การรักษาพยาบาลผู้ป่วยโรคโควิด-19 ที่ลดลงสอดรับกับการกลับเข้าสู่สถานการณ์ปกติและลดลงร้อยละ 3.6 เมื่อเทียบกับไตรมาสก่อน เนื่องจากในไตรมาสที่ 1 เป็นช่วงที่มีการระบาดของ โรคประจำฤดูกาลน้อยกว่า เมื่อเทียบกับไตรมาสที่ 4 โดยบริษัทรายงานกำไรจากการดำเนินงานจำนวน 362.4 ล้านบาท ลดลงร้อยละ 86.8 เมื่อเทียบกับช่วงเดียวกันของปีก่อน กำไรก่อนต้นทุนทางการเงินค่าใช้จ่ายภาษีเงินได้ค่าเสื่อมราคาและค่าตัดจำหน่าย (EBITDA) จำนวน 600.3 ล้านบาท ลดลงร้อยละ (79.8) เมื่อเทียบกับช่วงเดียวกันของปีก่อน และกำไรสุทธิส่วนที่เป็นของบริษัทในไตรมาสที่ 1 ปี 2566 เท่ากับ 253.9 ล้านบาท ลดลงร้อยละ (87.5) เมื่อเทียบกับช่วงเดียวกันของปีก่อน
โดยกำไรที่ลดลงเมื่อเทียบกับปีก่อนสอดคล้องกับสถานการณ์แพร่ระบาดของโรคโควิด-19 ที่ดีขึ้นและทยอยกลับเข้าสู่ผลการดำเนินงานปกติอย่างไรก็ตาม กำไรสุทธิส่วนที่เป็นของบริษัทในไตรมาสที่ 1 ลดลงร้อยละ (5.9) เมื่อเทียบกับไตรมาสก่อน เนื่องจากการเพิ่มขึ้นของต้นทุนกิจการโรงพยาบาล (COGS) อาทิต้นทุนการส่งต่อผู้ป่วย ค่าสาธารณูปโภคและค่าใช้จ่ายที่เกี่ยวข้องกับพนักงาน ประกอบกับผลการดำเนินงานที่ลดลงของโรงพยาบาลแห่งใหม่ เนื่องจากไม่มีรายได้ที่เกี่ยวเนื่องกับโรคโควิด-19 โดยบริษัทมีกลยุทธ์ในการทำการตลาดอย่างต่อเนื่องเพื่อดึงดูดผู้มาใช้บ ริการทั้งผู้ป่วยทั่วไปและผู้ป่วยในโครงการประกันสังคม